แบงก์โน้ตส์
ลับแต่จะลึกหรือไม่ ม่ายรู้ แต่ที่แน่ๆ ในวันที่ 12 ก.ย.ที่ผ่านมา คณะกรรมการธนาคารแห่งประเทศไทย (ธปท.)
14 ก.ย. 2555

ยอมแล้ว
ลับแต่จะลึกหรือไม่ ม่ายรู้ แต่ที่แน่ๆ ในวันที่ 12 ก.ย.ที่ผ่านมา คณะกรรมการธนาคารแห่งประเทศไทย (ธปท.) ที่มี ดร.โกร่ง-วีรพงษ์ รามางกูร เป็นประธาน ได้มีการพิจารณาถกกันหน้าดำคร่ำเครียด
เนื่องเพราะมีวาระสำคัญ นั่นคือการประเมินผลงาน 1 ปีของ ประสาร ไตรรัตน์วรกุล ผู้ว่าการ ธปท. ผู้ได้ชื่อว่าเป็นไม้บรรทัด และชอบประสานงากับ ดร.โกร่งทั้งในแนวคิดและวิธีการจัดการธนาคารกลาง ผลการโหวตปรากฏว่าประสาร ชนะใจกรรมการผ่านเกณฑ์ประเมินเป็นเอกฉันท์
แต่ชนะด้วยคะแนนเท่าใด ดร.โกร่ง บอกว่า การประเมินผลงานเป็นความลับ ไม่สามารถเปิดเผยได้ 
ที่สำคัญ การประเมินทำโดยกรรมการหลายคน ไม่ได้ขึ้นอยู่กับพ้มคนเดียว 555
ทีแบบนี้ล่ะไม่บอก ทีการดำเนินงานของ ธปท. ดร.โกร่ง บอกว่า อยากเห็นความโปร่งใส ชัดเจน สามารถอธิบายสาธารณะได้อย่างแจ่มชัดของเหตุผลในการดำเนินนโยบาย
ดร.โกร่ง บอกว่า ทำแบบนี้จะเป็นเกียรติภูมิของ ธปท. ในเรื่องวิชาการ
ส่วนแนวคิดของ ดร.โกร่ง ที่เสนอให้ ธปท.ปรับเปลี่ยนนั้น ดร.โกร่ง บอกว่า อย่างเพิ่งเลย
ยังงี้เขาเรียกว่า ยอม ครับยอม 555